Tatoeba sentences — language code: tgl
Sa gabi nang ika-6 ng Disyembre ng 2023, naroon na naman ako sa pizzeria rito sa Isla Lulu. Naroon ang mga Taga-Indiyang tinderong si Sachet at si Bal. Lavjot ang pangalan ng bagong tinderang Taga-Indiya rin. Kumakain ako ng Deluxe na pizzang piraso, at umiinom ako ng kolang pangdiyeta. Sa ibang kontrobersiyal na tema, iniisip ng ibang ang magiging AGI o Artipisyal na Heneral na Intelihensiya ay baka avatar o ingkarnasyon ng mga diyos. Magiging mas matalino ang makinang ganoon kaysa sa tao. Bago ako pumunta sa pizzeria, kinausap ko si Michael na Danes-Pranses sa parkeng eskinita. May pinakita siya sa kanyang ismartpon ng mga bagong "ebidensiya" sa kanya ng ekstraterestre, mga mahiwagang ilaw-ilaw sa pook. Tapos, pinag-usapan namin ang mga thriller katulad ng Jaws noong dekadang 1970 at ang mga pantasya katulad ng The Silmarillion ni J.R.R. Tolkien.
Nang mga alas 3 nang madaling-araw nang ika-7 ng Disyembre ng 2023, gising na ako. Siyempre, madilim sa labas. Iniisip ko kung anong memeryendahin ko. May machang, lumpiyang itlog at manok, saba, at mga ganoon ako sa nebera. May instanteng nudel din ako. Medyo nag-aalala ako sa buhay ngayon. Handa na ako sa Pasko ng pamilya ko dahil nakabili na ako noong isang araw ng tatlong malaking bote ng Jarritos, Mehikanong kola, nang lasang mandarine, lime, at mango. Miski na hindi ako Kristiyano, may mga pamilya akong Kristiyano. Pinahahalagahan ko ang Agham, at ako ay isang Singkretista.
Ang Tagalog marahil ay isang Kabayo ng Troya.
Nitong ika-11 ng Disyembre ng 2023, nasa pizzeria ako sa umaga. Tapos, hindi naman sa plano'y nagbus ako papuntang Nayong Steveston dito sa Isla Lulu. Doon, pauna ang Parkeng Garry Point. Parang nagbiyahe na ako sa ibang bansa, ibang daigdig. May aplaya roon sa tabi ng tubig. Maulap nang kaunting may araw naman. Ang sikat ng araw ay kumikinang sa tubig. May mga naaanod na kahoy sa aplayang kulay-abong buhangin. May harding Hapones sa isang lugar. May batong lantern at dekorasyong tulay. Tapos, pumunta ako sa Asyanong tindahan sa nayon, pero sarado pala ang delicatessen. Pumunta pa ako sa kapihang may tindahan ng mga libro, pero may renobasyon pala at sarado rin. Dumalaw ako sa isang Britanikong tindahan. May mga malalaking pay na karne roon at mga galyeta. Pag-uwi ko nang bus, nakita ko si Lola Květa, yaong Tsekang mahilig maglakad katulad ko.